open-index/open-wikipedia-markdown huggingface dataset:
אנבת' גיש

**אנבת' גיש** (באנגלית: **Annabeth Gish**; נולדה ב-13 במרץ 1971) היא שחקנית טלוויזיה וקולנוע אמריקאית.

## ביוגרפיה
נולדה בשם **אן אליזבת גיש** (**Anne Elizabeth Gish**) באלבקרקי, ניו מקסיקו שבארצות הברית, לג'ודי ורוברט גיש. בהיותה בת שנתיים עברה משפחתה לסיידר פולס, איווה, שם גדלה עם אחיה. אביה עבד כמרצה לאנגלית באוניברסיטת צפון איווה ואימה עבדה כמורה בבית ספר יסודי. גיש למדה בבית הספר התיכון של אוניברסיטת צפון איווה ולאחר מכן למדה באוניברסיטת דיוק לימודי קולנוע.

## קריירה
בשנת 1986 שיחקה גיש בסרטה הראשון - קומדיית הנעורים "במלכודת העתיד". בעקבות השתתפותה בסרט "מיסטיק פיצה" משנת 1988, זכתה להכרה והחלה לפתח את הקריירה הקולנועית והטלוויזיונית שלה. 

בשנת 1995 שיחקה בקומדיה השחורה "ארוחת הערב האחרונה" בכיכובה של קמרון דיאז. ב-1996 שיחקה בדרמה הרומנטית "בחורות יפות" בכיכובה של אומה תורמן. ב-1999 שיחקה במותחן "סיכון כפול". 

בשנת 2001 החלה גיש להשתתף בסדרה "תיקים באפילה", ועם עזיבתו של דייוויד דוכובני את הסדרה הפכה לאחת מגיבורי הסדרה. 

בשנת 2003 השתתפה גיש בפרק של הסדרה "הבית הלבן" בתפקיד אליזבת ברטלט ווסטין, בתו של נשיא ארצות הברית בסדרה.

בשנת 2006 השתתפה גיש בסרט "The Celestine Prophecy" וכן בסדרות הטלוויזיה "Candles on Bay Street" ו-"Brotherhood".

בשנת 2011 שיחקה בסרט הקומי "הורה מלווה". בשנת 2013 החלה לגלם את שרלוט מילריית' בסדרת הפשע "הגשר" ברשת FX, אשר מבוססת על הסדרה הדנית הגשר. ב-2014 שבה גיש לשחק בעונתה השנייה.  

ב-2016 שיחקה בסרטו של פיטר בילינגסלי, "במנוסה", דרמת פשע בכיכובם של וינס ווהן, היילי סטיינפלד וטראג'י פ. הנסון. באותה שנה שיחקה בסרט האימה "להתעורר מפחד" , והתארחה בסדרת הטלוויזיה הקומית "צ'יפ" בשירות נטפליקס. 

ב-2018 שיחקה בסדרת הטלוויזיה "מי מתגורר בבית היל", ובשנת 2019 שיחקה בסרט , ובדרמה הביוגרפית של מרי הארון "*Charlie Says*" בתור וירג'יניה קרלסון. 

בשנת 2021 החלה גיש לשחק בסדרת הטלוויזיה העל-טבעית "טקס חצות" שיצר מייק פלנקאן (היוצר של "מי מתגורר בבית היל") עבור נטפליקס.   

בשנת 2023 היא שיחקה במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו. באותה השנה, שיחקה במותחן הפשע "דיקסי הקטנה" בכיכובו של פרנק גרילו.   

בשנת 2024 החלה לשחק בעונתה השנייה של הסדרה "שקרניות קטנות: החטא הקדמון" של שירות הסטרימינג "HBO Max"בתור המטפלת אן סאליבן. באותה שנה החלה לשחק בעונה השנייה של הסדרה "לביאות: מבצעים מיוחדים" בתפקיד דניס.    

## חיים אישיים
גיש נישאה לפעלולן הסדרה "תיקים באפלה", וייד אלן, ובנם של בני הזוג קאש אלכסנדר אלן נולד ב-12 בינואר 2007.

## קישורים חיצוניים

* פרופיל באתר אוניברסיטת דיוק

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:תיקים באפלה
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
Love Shine a Light

**Love Shine a Light** הוא השיר הזוכה של בריטניה באירוויזיון 1997, בביצוע להקת קתרינה והגלים. היה זה הלהיט הגדול ביותר של הלהקה מאז "Walking on Sunshine", עשור קודם לכן.

קימברלי רו כתב את השיר לבקשת אחיו של אלכס קופר, מתופף הלהקה, כהמנון לארגון הצדקה "Samaritans". שיר זה נבחר לייצג את בריטניה באירוויזיון 1997 ב-15 במרץ 1997, לאחר שנזקפו לזכותו 69,834 הצבעות – הפרש גדול של 11,138 הצבעות יותר מהמקום השני.

השיר זכה במקום הראשון באירוויזיון שהתקיים ב-3 במאי 1997, כשקיבל 227 נקודות מתוך 288 הנקודות האפשריות בפער של 70 נקודות מהמקום השני, ובכך היה לשיר שזכה בניצחון הסוחף ביותר בתולדות האירוויזיון עד אז. השיר קיבל 10 פעמים דוז פואה (12 נקודות), 5 פעמים 10 נקודות ו-3 פעמים 8 נקודות, כל זאת כשהתמודדו 25 מדינות. השיא נשבר 12 שנים לאחר מכן באירוויזיון 2009 כאשר השיר של נורווגיה "Fairytale" זכה בתחרות עם 387 נקודות בהפרש של 169 נקודות מהמקום השני.

קתרינה לסקאניש, סולנית קתרינה והגלים, אמרה בעקבות הזכייה, ש"זהו הניצחון הגדול השני של בריטניה השבוע", לאחר שיומיים קודם לכן ניצח טוני בלייר בבחירות הכלליות בבריטניה.

## קישורים חיצוניים

קטגוריה:שירים שזכו באירוויזיון
קטגוריה:שירי פופ רוק
קטגוריה:שירי אירוויזיון 1997
קטגוריה:שירים באנגלית
קטגוריה:שירי הממלכה המאוחדת באירוויזיון
קתרינה לסקאניץ'

**קתרינה לסקאניץ**' (באנגלית: **Katrina Leskanich**; נולדה ב-10 באפריל 1960) היא זמרת ומוזיקאית בריטית ילידת ארצות הברית, שהתפרסמה כסולנית להקת הפופ-רוק "קתרינה והגלים".

## ביוגרפיה
לסקאניץ' נולדה בטופיקה, בירת קנזס, ארצות הברית, למשפחה בעלת רקע צבאי, אשר היגרה לבריטניה בשנת 1976. מאז ועד היום מתגוררת לסקאניץ' בבריטניה.

### קריירה מוזיקלית
לסקאניץ' צורפה ללהקת הפופ-סול, "'Mama's Cookin", בשנת 1979, על ידי המתופף אלכס קופר, כשהייתה בת 19 בלבד. הלהקה שינתה את שמה ל"הגלים" שנתיים אחר כך, ובהמשך ל"קתרינה והגלים", זאת לאחר שקתרינה הפכה להיות הזמרת הראשית בלהקה ולדמות הדומיננטית בה. הפריצה של "קתרינה הגלים" הגיעה בשנת 1985 עם להיט הקיץ "Walking On Sunshine", אולם בהמשך דעכה הפופולריות של הלהקה, אך בשנת 1997 עשתה קאמבק כשזכתה במקום הראשון באירוויזיון 1997 עם השיר "Love Shine a Light". אולם הלהקה לא הצליחה לרכב על גל ההצלחה של הזכייה באירוויזיון, דבר שהוביל לפרישתה של לסקאניץ' ממנה, שהביאה לסוף דרכה של "קתרינה והגלים".

לאחר פרישתה מן הלהקה יצאה לסקאניץ' לקריירת סולו. תחילה כדי ג'יי בתחנת הרדיו הבריטית הממלכתית "BBC Radio 2". ב־2001 שיחקה בתפקיד הראשי במחזמר "Leader of the Pack". בשנת 2005 הוציאה אלבום סולו ראשון מאז עזבה את הלהקה, הנקרא "Katrina Leskanich", ממנו יצא הסינגל "They Don't Know", גרסת כיסוי לשירה של קירסטי מק'קול.

שנת 2005 הייתה מבחינתה של לסקאניץ' בסימן אירוויזיון: היא השתתפה במלודיפסטיבלן עם השיר "As If Tomorrow Will Never Come", יחד עם להקה חדשה שהקימה, אולם הודחה מן התחרות בשלב חצי הגמר. היא הייתה גם המנחה באירוע "שיר היובל באירוויזיון", שהתקיים ב־22 באוקטובר, לצד הזמר הלטבי רנארס קאופרס (נציג לטביה באירוויזיון 2000).

## קישורים חיצוניים

* 

קטגוריה:זמרות בריטיות
קטגוריה:זמרים בריטים
קטגוריה:זוכי האירוויזיון: הממלכה המאוחדת
קטגוריה:זוכי האירוויזיון
קטגוריה:משתתפי אירוויזיון 1997
קטגוריה:משתתפי מלודיפסטיבלן 2005
קטגוריה:נציגי הממלכה המאוחדת באירוויזיון
קטגוריה:מהגרות מארצות הברית לממלכה המאוחדת
קטגוריה:בריטיות שנולדו ב-1960
קטגוריה:בריטים שנולדו ב-1960
179–170 לפנה"ס

**שימו לב: ערך זה מכיל אירועים מן השנים 179 – 170 לפנה"ס**

## אירועים בולטים בעולם
* 174 לפנה"ס – אסטי שבפיימונטה נכבשה בידי רומא
* 170 לפנה"ס – מרד החשמונאים: מאבקי כוח בארץ ישראל בין הכהנים הגדולים יאסון ומנלאוס. יאסון מצליח לבודד את מנלאוס ולהשתלט על מרבית העיר ירושלים
* 170 לפנה"ס – עוצרי המלך הצעיר תלמי השישי דורשים את החזרתה של קוילה–סוריה לידיים מצריות. בתגובה, יוזם אנטיוכוס הרביעי, שליט הממלכה הסלאוקית מתקפת מנע נגד המצרים, אשר מביאה את צבאו לכיבוש כמעט כל מצרים, למעט אלכסנדריה. הוא ממנה את תלמי השישי כשליט בובה, על מנת להימנע מתגובה רומית לפלישה ומותיר כוח צבאי בפלוסיום לפני שהוא פונה לטיפול בבעיות שהתעוררו בארץ ישראל. עם היעדרותו של אנטיוכוס, ממנים תושבי אלכסנדריה את אחיו של תלמי השישי תלמי השמיני ואת אחותם קלאופטרה לשלטון משותף
* 170 לפנה"ס – בח'תאר: הפיכה בממלכה היוונית–בח'תארית, אאוקרטידס הראשון תופס את השלטון במקומו של אנטימאכוס הראשון
* 170 לפנה"ס – המלחמה המוקדונית השלישית: פרסאוס מלך מוקדון מצליח להדוף את הצבא הרומי בפיקודו של אאולוס הוסטילוס מנקינוס בתסליה ואפירוס הופכת מקדונית; אבדרה שבתרקיה נבזזת על ידי כוחות מרומא ומפרגמון
* 170 לפנה"ס – קינקיבילוס, מלך נוריקום חותם על הסכם ידידות עם רומי
* 170 לפנה"ס – היפסיכלס מחלק את המעגל ל–360 מעלות ובכך מניח את אחד מיסודותיו של תחום הטריגונומטריה
* 170 לפנה"ס – עולה לשלטון שנק–דח'טה בתור שליטת נוביה ומרואה

## נולדו
* 170 לפנה"ס – דיונסיוס תראקס, לשונאי (נפטר ב-90 לפנה"ס)
* 170 לפנה"ס – לוקיוס אקיוס, משורר רומי (נפטר ב-86 לפנה"ס לערך)

## נפטרו
* 170 לפנה"ס – גאיוס ליביוס סאלינטור, מדינאי ברפובליקה הרומית.
* 171 לפנה'"ס – חוניו השלישי, כהן גדול בן בית צדוק ומשמרת ידעיה.

## קישורים חיצוניים

*
קטגוריה:המאה ה-2 לפנה"ס לפי שנים
169–160 לפנה"ס

**שימו לב: ערך זה מכיל אירועים מן השנים 169–160 לפנה"ס**

## אירועים בולטים בעולם
220px|ממוזער|שמאל| קרב בית זכריה
* 168 לפנה"ס – הניצחון הרומי בקרב פידנה, מוביל לנפילת מוקדון
* 167 לפנה"ס – אנטיוכוס הרביעי (אפיפנס) מטיל על היהודים את גזירות השמד, מהגורמים המרכזיים למרד החשמונאים
* 167 לפנה"ס – פרוץ **[[מרד החשמונאים]]**
* 166 לפנה"ס – קרב מעלה לבונה
* 166 לפנה"ס – קרב בית חורון
* 165 לפנה"ס – קרב אמאוס
* 164 לפנה"ס – (לפי המחקר) חובר ספר דניאל
* 164 לפנה"ס – קרב בית צור
* 164 לפנה"ס – טיהור, חנוכת המזבח ושחרור ירושלים על ידי החשמונאים מידי הכוחות הסלאוקים ביום העשרים וחמישי לחודש כסלו. נקבע לדורות כחג החנוכה
* 12 בנובמבר 164 לפנה"ס – שביט האלי הגיע לפריהליון שלו
* 162 לפנה"ס – קרב בית זכריה: במהלך הקרב זיהה אלעזר החורני, אחיו של יהודה המכבי, פיל שהוא שיער שעליו נמצא המלך אנטיוכוס החמישי, בגלל שריונו המיוחד. אלעזר הסתער בגבורה על הפיל, על מנת להציל את עמו, ותקע את חניתו בגוף הפיל. הפיל נפל ארצה, ומעך את אלעזר המכבי. לאחר מכן התברר שפיל זה, לא היה של המלך אלא פיל מלחמה אחר.
* 162 לפנה"ס – אלקימוס לכהן גדול
* 161 לפנה"ס – משלחת יהודה המכבי באה לרומא לכרות ברית בין היהודים לבין הרומאים
* 161 לפנה"ס – קרב חדשה
* 160 לפנה"ס – מרכוס קורנליוס צטגוס הופך לקונסול רומאי
* 160 לפנה"ס – דמטריוס הראשון לבית סלאוקוס עוזב את החלק המערבי של הממלכה לנהל את המאבקים הצבאיים במזרחה ומשאיר את שר הצבא בקכידס לשלוט על מערב האימפריה; הכהן הגדול המתייוון, אלקימוס, מזמן את בקכידס להשתלט על ירושלים. הלה מטיל מצור על ירושלים אך יהודה המכבי מצליח להימלט
* אפריל–מאי 160 לפנה"ס – קרב אלעשה – יהודה המכבי נהרג מידי כוחות בית סלאוקוס; ניסיונם לשלוט על השטח נכשל, אחיו של יהודה, יונתן, מחליף אותו בהנהגת החשמונאים.
* 160 לפנה"ס – דמטריוס הראשון מצליח להשתלט על סוריה, ולסלק את שר הצבא המורד, טימארכוס. מוכר כשליט סוריה בידי הסנאט הרומי ותושביה הבבלים של סוריה מקנים לו את התואר "סוטר", שמשמעותו "הגואל" (משלטונו העריץ של טימארכוס)
* 160 לפנה"ס – בעקבות סילוקו של טימארכוס מצליח מלך האימפריה הפרתית מיתרידטס לכבוש את מדי מידי בית סלאקוס
* 160 לפנה"ס – אקרדיטס הראשון מצליח להדיח את אפולודוטוס מחלקי הממלכה היוונית של הודו (באפגניסטן וצפון הודו של ימינו) ולשלוט על כל אזור באקטריה
* 160 לפנה"ס – ארטבסטס הראשון יורש את מקום אביו, ארטקסיאס הראשון כמלך ארמניה
* 160 לפנה"ס – המחזה "האחים" של פובליוס טרנטיוס אפר מועלה לראשונה ברפובליקה הרומית, במסגרת הלווייתו של שר הצבא והקונסור לוקיוס אימיליוס פאולוס מקדוניקוס

## נולדו
* 164 לפנה"ס – קלאופטרה תאה
* 162 לפנה"ס – טיבריוס סמפרוניוס גרקכוס
* 162 לפנה"ס – מיריאן הראשון מלך איבריה
* 160 לפנה"ס – יוגורתה (שנת לידה משוערת)
* 160 לפנה"ס – תאודוסיוס מביתיניה, מתמטיקאי יווני (שנת לידה משוערת)

## נפטרו
* 164 לפנה"ס – אנטיוכוס הרביעי
* 162 לפנה"ס – אנטיוכוס החמישי
* 161 לפנה"ס – ניקנור
* 160 לפנה"ס – יהודה המכבי, בקרב אלעשה
* 160 לפנה"ס – לוקיוס אימיליוס פאולוס מקדוניקוס, קונסול רומי
* 160 לפנה"ס – ארטקסיאס הראשון מלך ארמניה, אשר ייסד את בית ארטקסיאס
* 160 לפנה"ס – אפולודוטוס, מלך הודו-יווני באזור פקיסטן של ימינו

## קישורים חיצוניים

*
קטגוריה:המאה ה-2 לפנה"ס לפי שנים
189–180 לפנה"ס

**שימו לב: ערך זה מכיל אירועים מן השנים 189 - 180 לפנה"ס**

## אירועים בולטים בעולם
קרב מגנסיה

## נולדו

* 186 לפנה"ס – תלמי השישי, מלך במצרים התלמיית מבית תלמי (מת ב-145 לפנה"ס)
* 185 לפנה"ס – פובליוס קורנליוס סקיפיו אמיליאנוס, מצביא ומדינאי רומאי (מת ב-129 לפנה"ס)

## נפטרו
* 187 לפנה"ס – אנטיוכוס השלישי, המלך השישי בשושלת הסלאוקית (נולד ב-242 לפנה"ס)
* 183 לפנה"ס – חניבעל, מצביא ומדינאי בן קרתגו (נולד ב-247 לפנה"ס)
* 183 לפנה"ס – פובליוס אפריקנוס, מצביא ומדינאי של הרפובליקה הרומית ואויבו של חניבעל (נולד ב-236 לפנה"ס)

## קישורים חיצוניים

*
קטגוריה:המאה ה-2 לפנה"ס לפי שנים
אירוויזיון 1997

**אירוויזיון 1997** (תחרות האירוויזיון ה-42 במספר) נערך ב-3 במאי 1997 בדבלין, בירת אירלנד. את התחרות הנחו הזמר רונאן קיטינג וקארי קראולי.

בניגוד לשנים קודמות, בשנה זו הוחלט לפסול את השתתפותן של 7 המדינות בעלות ממוצע התוצאות הנמוך ביותר ב5 השנים האחרונות של השתתפותן, וכך לנהוג בכל שנה.

אירוויזיון זה היה הראשון בו החלו להשתמש בהצבעות של הצופים בבית, אם כי רק בחמש מדינות (שוודיה, בריטניה, גרמניה, אוסטריה ושווייץ). היה זה גם האירוויזיון האחרון בו הצביע חבר שופטים (עד לאירוויזיון 2009 בו שונו כללי ההצבעה שוב) (באירוויזיון 1998 המנצחת נקבעה בשיטת ה- Televoting בלבד).

השיר המנצח היה "Love Shine a Light" של להקת הגל החדש קתרינה והגלים. השיר קיבל 227 נקודות - 70 נקודות יותר מהמקום השני, שיא שנשבר רק לאחר 7 שנים באירוויזיון 2004. 

בתחרות זו שתי מדינות לא קיבלו כלל נקודות: פורטוגל ונורווגיה.

בתחרות זו ניתן היה להבחין במגוון של סגנונות: דנמרק שלחה שיר ראפ, קרואטיה שלחה להקת בנות והונגריה שלחה להקת בנים.

באירוויזיון זה השתתפה איטליה בפעם האחרונה בטרם גזרה על עצמה תקופת היעדרות ארוכה מהתחרות, היא חזרה באותה שנה לתחרות לאחר היעדרות של ארבע שנים וסיימה במקום הרביעי, אך למרות זאת החליטה לפרוש מהתחרות. סיבת הפרישה של איטליה מהאירוויזיון הייתה חוסר עניין בתחרות והעדפה להשקיע בפסטיבל סן רמו המסורתי. איטליה חזרה לתחרות בשנת 2011.

ישראל נעדרה מהתחרות באותה שנה, בפעם השנייה ברציפות.
תחילה נקבע תאריך האירוויזיון למוצאי שבת של ערב יום השואה ועל כן הודיעה ישראל לאיגוד השידור האירופאי על פרישתה מאירוויזיון 1997. מאוחר יותר, נחקק חוק בכנסת (לפני אירוויזיון 1997) לפיו אם ערב יום השואה ייפול על מוצאי-שבת, יידחה ערב יום השואה ליום ראשון, כדי למנוע חילול שבת של המארגנים והבאים לטקס. בעקבות החוק יכולה הייתה ישראל להשתתף באירוויזיון 1997 ורשות השידור הגישה בקשה לחזור בה מהודעת הפרישה ולהשתתף בתחרות, אלא שהדבר כבר לא היה אפשרי כיוון שההרשמה לתחרות כבר נסגרה.

בגלל ממוצע נמוך, בוסניה והרצגובינה נפסלה מלהשתתף בתחרות, אך בעקבות פרישתה של ישראל היא לבסוף נטלה חלק בתחרות.

## השירים המשתתפים

## מגישי הניקוד
* ***'-[[קורי ברוקן]]
* ***'-מארי מרים

## קישורים חיצוניים

* 
* אירוויזיון 1997 באתר האירוויזיון הרשמי
* היסטוריית ההצבעות של אירוויזיון 1997

*
1997
1997
קטגוריה:1997 במוזיקה
קטגוריה:דבלין
קטגוריה:אירלנד: תרבות
209–200 לפנה"ס

ממוזער|העולם בשנת 200 לפנה"ס
**שימו לב: ערך זה מכיל אירועים מן השנים 209–200 לפנה"ס**

## אירועים בולטים בעולם
[שמאל|ממוזער|250px|19 באוקטובר 202 לפנה"ס: ב[קרב זאמה מוכרע גורל המלחמה הפונית השנייה]]
[שמאל|ממוזער|250px|200 לפנה"ס: בצפון אמריקה מוקמים המבנים הראשונים של העיר [טאוטיווקאן]]
* 207 לפנה"ס – קרב מטאורוס – אחד הקרבות החשובים במלחמה הפונית השנייה, במהלכו הביסו הרומאים את צבאו של עזרובעל ברקה שפלש לאיטליה בניסיון לחבור אל אחיו חניבעל.
* 207 לפנה"ס – ליו באנג, שיהפוך אחר כך לקיסר סין גאוזו, מביס את הצבא הקיסרי ובכך שם קץ לשושלת צ'ין קצרת הימים, ומקים את שושלת האן.
* 206 לפנה"ס – קרב איליפה – סקיפיו אפריקנוס מביס את כוחות קרתגו בהיספניה, והיא הופכת לפרובינקיה רומית. הרומאים מקימים את העיר איטליקה לשיכון צבאם, וסקיפיו מתמנה לקונסול.
* 206 לפנה"ס – מסיניסה נסיך נומידיה מחליט להעביר את תמיכתו מקרתגו לרומא.
* 206 לפנה"ס – אנטיוכוס השלישי כובש שטחים מהאימפריה הפרתית, חוצה את רכס הינדו-כוש ומגיע לקאבול, שם הוא מפתח יחסי ידידות עם שליט האימפריה המאורית, סופגסנוס.
* 206 לפנה"ס – חיכוכים בין הרומאים למוקדון; שליט מוקדון פיליפוס החמישי מאלץ את אטוליה לקבל הסכם שלום בתנאיו.
* 205 לפנה"ס – פרוץ המלחמה הכרתית, בין מוקדון ובעלות בריתה ביוון לבין רודוס ובעלות בריתה.
* 202 לפנה"ס – סיום המלחמה הפונית השנייה לאחר הניצחון הרומי על חניבעל בקרב זאמה.
* 201 לפנה"ס – קרב כיוס – פיליפוס החמישי מלך מוקדון נוחל מפלה בקרב ימי נגד צי הברית של אטאלוס מלך פרגאמון, רודוס וביזנטיון.
* 200 לפנה"ס – סיום המלחמה הכרתית.
* 200 לפנה"ס – פורצת המלחמה המקדונית השנייה בין ממלכת מוקדון לרפובליקה הרומית.
* 200 לפנה"ס – אנטיוכוס השלישי מבית סלאוקוס כובש את ארץ ישראל מידי בית תלמי.
* 200 לפנה"ס – בצפון אמריקה מוקמים המבנים הראשונים של העיר טאוטיווקאן.

## נולדו
* 208 לפנה"ס – תלמי החמישי, מלך מצרים.
* 203 לפנה"ס – פוליביוס, היסטוריון יווני חשוב.

## נפטרו
* 208 לפנה"ס – מרקוס קלאודיוס מרקלוס, מצביא רומי שהתפרסם ככובש סירקוסאי, נהרג במארב שטמן לו חניבעל.
*207 לפנה"ס – עזרובעל ברקה, מצביא קרתגי, שנהרג בקרב מטאורוס במלחמה הפונית השנייה, בניסיון לחבור לאחיו חניבעל.
*204 לפנה"ס – מרקוס ליוויוס סלינטור, קונסול רומי שפיקד על הכוחות הרומאיים בקרב מטאורוס.
*203 לפנה"ס – מאגו ברקה, מצביא קרתגי ואחיו הצעיר של חניבעל, שמילא תפקיד מרכזי בזירות שונות במלחמה הפונית השנייה.
*203 לפנה"ס – פאביוס מאקסימוס, קונסול ומצביא רומי, שהתפרסם באסטרטגיית ההתשה שנקט במהלך המלחמה הפונית השנייה נגד חניבעל.
*202 לפנה"ס – עזרובעל גיסקו, מצביא קרתגי, לחם בספרד ובצפון אפריקה במלחמה הפונית השנייה, והתאבד לאחר תבוסתו בקרב המישורים הגדולים.

## קישורים חיצוניים

*
קטגוריה:המאה ה-3 לפנה"ס לפי שנים
רומן הוורד

[ממוזער|דף מ[כתב יד (העתק)|כתב יד של רומן הוורד, 1390]]
**רומן הוורד** הוא שם היצירה האלגורית הנודעת ביותר של ימי הביניים, מאבני היסוד של הספרות הצרפתית, ובעלת השפעה רבה על כתיבתם של דנטה אליגיירי וג'פרי צ'וסר.

את חלקה הראשון של הפואמה (4,058 שורות) חיבר גיום מלוריס בשנת 1230 בקירוב. על חייו לא ידוע ולא כלום. משירתו מסתבר כי היה בעל תרבות והשתייך למעמד חברתי גבוה. יצירתו היא מדריך לאהבה אבירית על דרך האלגוריה: המאהב שואף בחלומו להשיג את שושנת תשוקתו, הסגורה בארמונה בתוך גן פלאים. משערים כי היצירה לא הושלמה, ומיתה חטופה הפסיקה את עבודתו של המחבר.

הפואמה נפתחת בתוך חלומו של הגיבור כשהוא מקיץ בבוקר אביבי ויוצא לטייל בנחת על גדת הנהר, מתענג על המראות והקולות של הטבע. הילוכיו מובילים אותו אל גן מרהיב המוקף חומות גבוהות. תוככי הגן מסמלים פרשיית אהבים ואילו מה שמחוצה להם מסמל את חיי השגרה היומיומיים. 

החולם פוגש בגן את אל האהבה וכתולדה מכך הוא נעשה מאוהב בניצת הוורד. ניצת הוורד מסמלת את צירופן של האהובה, אהבתה ומיניותה, והחולם מבקש לממש את אהדתו אליה, כשניסיונותיו יודעים הצלחה וכישלון לסירוגין. דמויות סמליות כגון סבר פנים נאות, חמלה וכנות מסייעות לו, ואילו לזות, בושה וסכנה מעכבות אותו. ברם, אהבתו של החולם אינה מתממשת. הקנאה מסכלת את השתדלותו כשהיא בונה מתחם מבוצר סביב הוורד. 

כארבעים שנה אחרי כן הושלמה הפואמה על ידי הוגה דעות מהפכני בשם ז'אן דה מאן  "החיגר". החלק השני ארוך יותר מהראשון (17724 שורות) ושונה ממנו תכלית השינוי. אומנם בהמשך שחיבר דה מאן מצליח החולם לממש את אהבתו, ורק לאחר שהשיג את ניצת הוורד הוא ניעור מחלומו, אך במקום סיפור האהבה הכן והעדין, חדור הכרת לב האדם, באים פולמוס חריף ונאומי תעמולה, המשובצים בניבולי פה ונגועים בשנאת נשים. דומה כי התוספת שצירף דה מאן משמשת לו שופר למחשבותיו הפוליטיות על החברה בת זמנו. 

בסביבות 1500 עיבד המשורר ז'אן מולינה את הספר לפרוזה.

## ראו גם
* ספר עיר הגבירות

## קישורים חיצוניים

* יואב רינון, 
* 

קטגוריה:ספרים צרפתיים
קטגוריה:ספרות ימי הביניים
סיסיניו

**סיסרו ז'ואאו דה סזארה** (פורטוגזית: **Cícero João de Cézare**; נולד ב-24 ביוני 1980 בפראדופוליס שבמדינת סאו פאולו, ברזיל), הידוע בכינוי **סיסיניו**, הוא כדורגלן עבר ששיחק בעמדת המגן הימני.

## קריירה
סיסיניו החל את דרכו המקצועית בקבוצת בוטפוגו ב-1999, אך לאחר שלא הצליח בה במשך שנתיים, עבר לאתלטיקו מיניירו בתחילת עונת 2001. לאחר שלוש עונות באתלטיקו מיניירו, בהן כבש ארבעה שערים בכ־60 הופעות בליגה הברזילאית הבכירה, עבר לסאו פאולו.

בסאו פאולו הייתה לסיסיניו תקופה טובה. הוא כבש 9 תשעה שערים והיה לסגן מלך השערים של קבוצתו למרות היותו מגן. סיסיניו עזר לקבוצתו לזכות בגביע ליברטדורס בשנת 2005 ואף תרם לזכייה באליפות העולם לקבוצות. בשנת 2005 זומן סיסיניו לראשונה לנבחרת ברזיל, ואת הופעתו הראשונה ערך במשחק ידידות נגד נבחרת גואטמלה.

בעקבות הצלחתו בנבחרת ברזיל, התעניינו מספר קבוצות בשירותיו, בהן מנצ'סטר יונייטד. לבסוף, נמכר סיסיניו לריאל מדריד תמורת 6 מיליון אירו, ולקראת ינואר 2006 הוא הוצג רשמית כשחקן הקבוצה.

בסוף אוגוסט 2007 נמכר סיסיניו לרומא. במהלך חמש שנותיו בהן היה רשום כשחקנה של רומא, הושאל סיסיניו פעמיים; האחת בשנת 2010 לסאו פאולו הברזילאית, והשנייה בשנת 2011 לויאריאל הספרדית. בקיץ 2012, פג חוזהו של סיסיניו עם רומא והוא עבר בהעברה חופשית לקבוצת ספורט קלוב רסיפה הברזילאית, וכעבור עונה עבר לסיוואספור הטורקית.

בספטמבר 2017 חתם סיסיניו בברזיליינסה מהליגה הברזילאית הרביעית, לאחר כשנה שלא היה חתום בחוזה בקבוצה כלשהי. במרץ 2018 הודיע על פרישה ממשחק פעיל עקב פציעה חוזרת בברכו.

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני בוטפוגו
קטגוריה:כדורגלני אתלטיקו מיניירו
קטגוריה:כדורגלני סאו פאולו
קטגוריה:כדורגלני ריאל מדריד
קטגוריה:כדורגלני רומא
קטגוריה:כדורגלני ויאריאל
קטגוריה:כדורגלני רסיפה
קטגוריה:כדורגלני סיוואספור
קטגוריה:כדורגלני נבחרת ברזיל
קטגוריה:ברזילאים ממוצא איטלקי
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:ספורטאים ברזילאים בספרד
קטגוריה:ספורטאים ברזילאים באיטליה
קטגוריה:ספורטאים ברזילאים בטורקיה
קטגוריה:ברזילאים שנולדו ב-1980
דוד ילין (הראשון)

**דוד ילין** (1803 – 1863) היה אבי משפחת ילין בארץ ישראל, שימש כשד"ר.

## קורות חיים
ילין נולד בעיר לומז'ה בפולין, שם נשא לאישה את ליבה ונולדה להם הבת חוה. בשנת 1834 הוא עלה לארץ ישראל עם משפחתו, בעקבות נדר שנדר כי יעלה לארץ ישראל בתקווה לזכות בכך להולדת בן לאחר שאשתו עמדה מלדת שנים רבות. בתחילה התמהמה עקב תחינות מקורביו שחששו מהמסע הקשה, אולם אחרי שחלה וכמעט שמת החליט שאם יחלים לא יידחה עוד את עלייתו. המשפחה הגיעה ארצה דרך נמל עכו וחשבה להתיישב בעיר צפת, אולם מפני שרוב היישוב האשכנזי בה היה מורכב מחסידים וילין השתייך לזרם הפרושים, הוחלט לבסוף לעלות לעיר ירושלים בה הייתה קהילת פרושים תלמידי הגר"א. עם עלייתו לארץ שינה את שם משפחתו לשם "טביא" שפירושו בארמית - צבי, שהוא גם פירוש השם "ילין" בפולנית. לפיכך היה חותם "דוד טביא מלאמזא", אולם אנשי ירושלים היו מכנים אותו בשם ר' דוד לומזֶר על שם עיר הולדתו.

בירושלים עסק ילין במסחר והקים אגודה מסחרית למניות. כמו כן ייסד וניהל את "הבנק הירושלמי" שנחשב לאחד הבנקים הפרטיים הראשונים בירושלים.
ילין עודד וקרא לרכישת אדמות מחוץ לחומת העיר העתיקה ובמסגרת פעילותו זו רכש את אדמות ארטס שליד בית לחם ואת אדמת שכונת כרם אברהם, ובמשך כעשר שנים היה אחד הממונים על כולל ורשה-פולין. הוא גם היה מבין אלה שקיוו שיעלה בידם וביד אנשי היישוב לחזור לעבודת אדמה, אך לא עלה בידו להגשים שאיפה זו.

בשנת 1860 הצליח דוד ילין לרכוש כרם זיתים בקאלוניה. לאחר מותו, המשיך את מפעלו בנו יהושע ילין, אף שגם הוא לא התיישב במוצא אלא בסוף חייו.

בשנת 1863 בחול המועד פסח, בעת שהתהלך דוד ילין כמנהגו לסובב ולהקיף את חומת ירושלים, נתקל באבן ונפל על פניו. בעקבות כך חלה במחלה קשה וממושכת עד פטירתו.

## משפחתו
דוד וליבה אימצו תינוק יתום בשם אריה לייב הורביץ, שהוריו נספו במגפת הכולרה ואנשים חששו לטפל בו מחשש להידבקות. בשנת 1842, לאחר כעשרים שנות עקרות, ילדה ליבה את בנם, יהושע ילין, על שם אביו של דוד. לימים היו יהושע ילין ואחיו המאומץ אריה לייב הורביץ מהשבעה שהקימו את שכונת נחלת שבעה. 

בתו של דוד, חוה, נישאה ליהודה פ"ח (פ"ח - ראשי תבות של פיתוח חותם, תרגום לעברית של שם המשפחה הקודם שהיה שניצר, חרט בעברית). לחוה ויהודה פ"ח נולדה בת, רבקה, שנישאה לדוד כהן, שחיבר לוח שנתי בגימטריות. בין ילדיהם של רבקה ודוד כהן: לוי כהן, שהיה אחד מחמשת המורים המוסמכים הראשונים בסמינר למורים "עזרה" בירושלים, ואלכסנדר סנדר כהן, שהיה מבין 66 מייסדי אחוזת בית היא העיר העברית הראשונה תל אביב. גם נכדתו של דוד ילין, רחל דנין (בתו של יהושע ילין ואשת יחזקאל דנין) הייתה ממייסדי אחוזת בית. לאחר שיהודה פ"ח הלך לעולמו נישאה חוה ליהודה בלומנפלד וילדה שתי בנות נוספות, אולם היא ושתי בנותיה נספו במגפת הכולרה. 

נכדו דוד ילין היה אחד ממייסדי האקדמיה ללשון העברית.

## לקריאה נוספת
* זאב ענר, **סיפורי משפחות** - סיפורן של חמישים משפחות בתולדות היישוב, הוצאת משרד הביטחון

## קישורים חיצוניים
* דוד ילין-טביא, תדהר

ילין, דוד (הראשון)
קטגוריה:משפחת ילין
קטגוריה:ישיבת עץ חיים
קטגוריה:שד"רים
קטגוריה:בנקאים ביישוב
ילין, דוד (הראשון)
קטגוריה:עולים לארץ ישראל בשנים 1800–1881
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1803
קטגוריה:ארץ-ישראלים שנפטרו ב-1863
עוללות

מצוות **עוללות** היא מצווה מהתורה החלה על אדם העוסק בבצירת כרמו. משמעות המצווה היא שחל איסור על בעל הכרם לבצור ענבים הצומחים שלא כדרך אשכול ענבים, אלא כענבים בודדים, המכונים בלשון התורה 'עוללות', ולהשאירם לעניים.

## מקור המצווה
המצווה מופיעה פעמיים בתורה, האחת בפרשת קדושים שבספר ויקרא: . והשנייה בפרשת כי תצא שבספר דברים: .

## דיני המצווה
משמעות המילה "עוללות" היא אשכולות קטנים (עולל = תינוק) שאינם מהווים אשכול שלם ותקין, אלא צומחים זה לצד זה לאורך הזמורה. גם אשכול ענבים שאין לו **כתף** - קו ישר של ענבים בחלקו העליון של האשכול, ו**נטף** - צורת אשכול הנראית כאלו הענב התחתון נוטף מתוך האשכול, נחשב לעוללות. אך אם יש לו את אחד מהם - אינו נחשב לעוללת. ואם ספק - יש להשאירו לעניים.

התנאים ב נחלקו בדיני כרם שכולו עוללות; רבי אליעזר סובר שהוא לבעל הכרם ורבי עקיבא סובר לעניים.

מצוות עוללות מוגדרת כמתנות עניים והיא מצווה התלויה בארץ, כלומר היא נוהגת מהתורה בארץ ישראל בלבד, וחכמים תקנו מצווה זו גם בחו"ל, אלא שיש אומרים שהתקנה היא רק ביחס לארצות הסמוכות לארץ ישראל. כמו כן, יש אומרים שמן התורה, חלותה של המצווה מותנית בישיבת רוב ישראל בארצם.

## קישורים חיצוניים
* הדגמה של האשכולות המותרים והאסורים בלקיחה באתר ויקיטקסט
*  השארת ענבים עוללות לעניים - הרב יונתן שטנצל, באתר יוטיוב
*
* הרב יהודה הלוי עמיחי, מתנות עניים בזמן הזה, באתר מכון התורה והארץ

## הערות שוליים

קטגוריה:מצוות התלויות בארץ
קטגוריה:תרי"ג מצוות
קטגוריה:פרשת קדושים
קטגוריה:מתנות עניים
קטגוריה:פרשת כי תצא
קופשטיין (מחוז)

**קופשטיין** (בגרמנית: **Kufstein**) הוא מחוז במזרח מדינת טירול שבאוסטריה. שכניו הם: בוואריה בצפון, מחוז שוואץ במערב ומחוז קיצביהל במזרח ובדרום.

המחוז משתרע על 969.97 קמ"ר ואוכלוסייתו מונה 111,999 תושבים לפי מפקד האוכלוסין של שנת 2022. במחוז ישנן 25 עיירות ו-3 ערים, ביניהן עיר הבירה קופשטיין.

## ערים ועיירות
### ערים
*קופשטיין
* שפאו אם וילדן קייזר
*ראטנברג
*ורגל

### עיירות

## קישורים חיצוניים

* 

קטגוריה:טירול: מחוזות
סמואל דה שמפלן

**סמואל דה שַׁמְפְּלַן** (בצרפתית: **Samuel de Champlain**; בין 1567 ל-1570 – 25 בדצמבר 1635) היה חוקר וקרטוגרף, אבי צרפת החדשה ומייסדה, וכן אביה-מייסדה של קוויבק, הפרובינציה דוברת הצרפתית של קנדה. נולד בעיירה יֶר-בְּרוּאָז' שבחוף המערבי של צרפת. אמו הייתה כפי הנראה הוגנוטית.

הגיע לראשונה לחופי צפון אמריקה במאי 1603, כחבר במשלחת שעסקה בסחר פרוות. עם חזרתו לצרפת כתב דוח תחת הכותרת: "פראים: או מסעו של סמואל שמפלן, מברואז', בצרפת החדשה בשנת 1603" (*Des Sauvages: ou voyage de Samuel Champlain, de Brouages, faite en la France nouvelle l'an 1603*).

## הקמת קוויבק סיטי
באביב 1604, בעידודו של המלך אנרי הרביעי, חזר לאזור ופתח בניסיונות התיישבות שלא עלו יפה. מיעוט המתיישבים הקשה על הקמת יישובים מבוססים, שיחזיקו מעמד בחורף הקנדי הקשה. ב-3 ביולי 1608 הגיע שמפלן ל"נקודת קוויבק" שעל גדת נהר סנט לורנס, והקים שם אתר מבוצר בשם קוויבק, לימים העיר קוויבק סיטי. הקבוצה שבאה עם שמפלן מנתה עשרים ושמונה, שמהם שרדו רק שמונה את החורף. (רוב הנפטרים מתו מצפדינה, מיעוטם מאבעבועות שחורות ומקור).

בשנים שלאחר מכן יצר דה שמפלן קשרים עם האלגונקווינים ועם שבטים אחרים שחיו באזור הנהר. הוא ניצל את ידידותו איתם כדי לחקור את מרחבי השטח, ובין היתר גילה את אגם שמפליין (Lake Champlain), אגם הנמצא כיום בתחומי ארצות הברית (במדינות ורמונט וניו יורק), אך נקרא על שם מגלהו. תוך כדי מסעותיו נכנס לעימות עם שבטים אינדיאנים יריבים מבני המקום הנמנים עם האירוקוי .

ב-1612, לבקשתו של שמפלן, מינה המלך לואי ה-13 מושל צבאי בדרגת לויטננט-גנרל לאזור קוויבק. לאחר מותו של זה, מונה שמפלן עצמו למושל, וכיהן בתפקיד זה עד 1627. הוא המשיך במסעות החקר וגילה את נהר אוטווה ואת אגם אָטִיגְווֹטוֹ (כיום ימת יורון). שמפלן מת ערירי ב-25 בדצמבר 1635. מקום קבורתו לא נודע.
[ימין|ממוזער|350px|מפה של צרפת החדשה (חבל קויבק) שהכין שמפלן ב-1612; ניתן לראות במפה משמאל לימין את ה[הימות הגדולות|אגמים הגדולים, את הנהר סנט לורנס, את מיקומה של קוויבק סיטי ואת מפרץ סנט לורנס]]

## קישורים חיצוניים

* 
* 
* 
* 

קטגוריה:מגלי ארצות צרפתים
קטגוריה:קרטוגרפים צרפתים
קטגוריה:קנדה: היסטוריה
קטגוריה:האימפריה הקולוניאלית הצרפתית
קטגוריה:ילידי 1567
קטגוריה:נפטרים ב-1635
מורשילי השלישי

**מוּרְשִילִי** או **מוּרְשִילִיש השלישי**, הידוע גם בשמו הקודם **אוּרְחִי-תֵשוּבּ**, היה בנו הבכור של מוותלי השני שאותו ירש בשנת 1272 לפנה"ס. לפי חוקר החתים טרוור ברייס הוא מלך רק חמש שנים אך ככל הנראה תקופת שלטונו ארכה לא פחות משבע שנים. זאת אנחנו יודעים כיום מרשימותיו של חתושילי השלישי יורשו, אשר ערך את הרשימות הללו כהצדקה לתפיסת השלטון.

מיד עם עלייתו לשלטון העביר חזרה מורשילי את הבירה לחתושה (שחדלה לשמש כבירה בתקופת אביו). אולם פרק זמן קצר אחר כך פלשו האשורים כנראה בהנהגת מלכם אדד ניררי לתחומי ממלכת החתים וכבשו את אזור ממלכת מיתני לשעבר, בכך בעצם פגעו בלגיטימיות של מורשילי השלישי לשלוט על הממלכה החתית.

בשנה השביעית לשלטונו השתלט מורשילי השלישי על מספר ערים שהיו תחת שלטונו של דודו חתושילי השלישי (שככל הנראה הציב איום על המשך שלטונו של מורשילי) ובהן העיר נֵרִיךּ (צפונית לחתושה) וחַכפִּישַה .
העיר חכפישה שימשה למורשילי כעין בירה ארעית על האזור בעוד שהעיר נריךּ עוד שמרה אמונים לחתושילי השלישי שהיה בזמנו כהנה הראשי.

לידי החוקרים הגיע מסמך חשוב מאוד מאותה התקופה ובו פניה של חתושילי השלישי אל אחיינו: 

חתושילי השלישי הצליח ליצור כוח גדול ומשמעותי המורכב בעיקר מתושבי הערים נריךּ וחכפישה אך גם רבים משורות הצבא אשר זכרוהו לטובה מאז ניצחונו על מצרים בקרב קדש ב-1274 לפנה"ס. בעזרת אותו הצבא הוא הצליח בקלות רבה להביס את אחיינו ותפס את השלטון.

בהיותו מלך, מינה את אחיו של מורשילי השלישי, כוּרוּנְתַה למושל העיר תַרְחוּנְתַשַּה  (העיר טרם נחשפה) כדי לזכות בנאמנותו.

בינתיים מורשילי השלישי הספיק להימלט לממלכת מצרים אך כשחתושיליש השלישי דרש מרעמסס השני להסגיר את אחיינו חזרה לידיו סירב פרעה להיענות לדרישת המלך באומרו שלא ידוע לו שום דבר בקשר למקום הימצאו של העורק. מצרים וממלכת החתים היו כבר שנים רבות במצב של עוינות מתמדת כשרוחות המלחמה מהדהדות, אך ככל הידוע לנו היום העדיפו המלכים משני הצדדים לשמור על איפוק בקשר למאורע. איפוק זה סלל בסוף את הדרך לחתימת הסכם שלום.

מאז עריקתו למצרים אבדו עקבותיו של מורשילי השלישי ושמו לא הוזכר שוב.

## לקריאה נוספת
*Michael Roaf,**Cultural Atlas Of Mesopotamia and the ancient near east**,1991.

## קישורים חיצוניים

*מורשילי השלישי, באתר על מלכי החתים
*החתים, באתר היסטוריית העולם

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אישים שחיו באלף ה-2 לפנה"ס
קטגוריה:מלכי החתים
קרב קסדה

**קרב קֵסֶדַה** (טורקית **Kösedağ Muharebesi**) היה קרב שהתרחש בין סולטנות רום לבין המונגולים ב-26 ביוני 1243 סמוך לקסדה (Köse Dağ – הר קסה), מזרחית לעיר סיוואס בטורקיה של ימינו.

הגעת המונגולים לאסיה הקטנה וכיבוש ארזורום סימנה את תחילת מאבקם עם סולטנות רום. הסולטאן גייסין קייהיסרב השני קרא לשכניו להקים צבא מאוחד לקדם את פני האיום, ומספר אצילים גאורגים שנמלטו מארצם לאחר הכיבוש המונגולי, וכן האימפריה של טרפזונטס, שלחו כוחות לעזרתו. יש סברה שהסולטאן עזב את שדה הקרב כשראה כי הכוח הניצב מולו כמעט כפול משלו, דבר שהביא גם לבריחה של חלק מחייליו. המונגולים הנחילו תבוסה מוחצת לקואליציית הכוחות שניצבה מולם, וכבשו את סיווס וקייסרי שבמזרח קפדוקיה.

הסולטאן נמלט לאנטליה ואולץ בסופו של דבר לחתום על הסכם עם בייג'ו, מנהיג המונגולים, ולפיו חויב להעלות לו מס. בכך הייתה רום לווסאלית של המונגולים. כעבור שלוש שנים, ב-1246, התפצלה הסולטנות בין שלושה יורשים ושניים מהם שמרו על עצמאות יחסית, אך מקץ עשר שנים שוב הביסו המונגולים את הסלג'וקים בקרב ליד אקסראי בקפדוקיה, ואנטוליה כולה נכבשה בידי המונגולים. קרב קסדה סימן את קיצה של הסולטנות ואת התפרקותה לנסיכויות עצמאיות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טורקיה: היסטוריה
קסדה
קסדה
קסדה
קטגוריה:המאה ה-13
הטריה

[שמאל|ממוזער|250px|[ניתוח להטריית רקמה נֶקרוטית מרגלו השמאלית של מטופל עם דלקת חיתולית נמקית]]
ברפואה, **הַטְרָיָה** היא הליך הכולל סילוק חומרים זרים, רקמה ניזוקה או נמקית מפצע, במטרה לשפר את יכולת ההחלמה של הפצע.

הטריה יכולה להעשות באמצעים מכניים או לא-מכניים. באופן מכני ניתן לבצע הטריה בעזרת חיתוך ניתוחי, חבישות מיוחדות שמסירים אותן יחד עם רקמה הדבוקה אליהן ובעלי חיים (כגון רימות) הניזונים מרקמה נמקית. אמצעים לא-מכניים כוללים שימוש באנזימים על ידי הוספתם לפצע או על ידי עידוד וזירוז פעולת אלו של הגוף, חומרים סופחי מים וגורמים כימיים אחרים.

במקרה של פצעים כרוניים, אין בנמצא מחקרים רנדומליים מבוקרים היכולים להראות תועלת בביצוע הטריה או להוכיח יתרון משמעותי בשימוש באחת מטכניקות ההטריה הקיימות.

## היסטוריה
בשלהי המאה ה-18 השתמשו בהטריית פצעים על ידי גזירת העור והפאסיה העמוקה על מנת לשחרר את ההתנפחות שנוצרה עם הפגיעה על ידי כדור רובה, אם כי פצעי ירי בגפיים בדרך כלל טופלו ללא ניתוח או על ידי כריתת הגפה ("אמפוטציה").
בימי מלחמת העולם הראשונה נעשתה הערכה מחדש של נושא ההטריה. היא כללה הפעם הסרה על ידי חתך (excision) של כל הרקמות הנמקות ושל הגופים הזרים.
בעידן המודרני העריכו כי הפצעים כוללים אזור של רקמה פגועה שאיננה נמקה באופן מובהק בהטריה הראשונה. אותה הטריה המשמרת רקמה זו נקראה "הטריה שולית" (marginal debridement).
לפצעים שנוצרים בקרבת פיצוצים יש אזור ניזוק נרחב. שימור הרקמה הנחבלת עשוי להיות מועיל להצלת הגפה או שחזורה. מורכבותם וזיהומם של פצעים אלה וגם פגיעותם הפיזיולוגית אינם מאפשרים הטריה שלמה בהתערבות אחת. אם תוך הטריה משאירים רקמה פגועה - הפצע ניתן להערכה מחדש כעבור כ-48 שעות על מנת להפחית בסיכון הזיהום.

## קישורים חיצוניים


* Zacur H & Kirsner RS, '''Debridement: Rationale and Therapeutic Options''', *Wounds* (ISSN 1044-7946), Volume 14 - Issue 7 - September 2002 - Pages: 2S - 6S (תוכן הרצאה)
* Bradley M, Cullum N & Sheldon T, '''The debridement of chronic wounds: a systematic review.''' *Health Technology Assessment*. 1999;3(17 Pt 1):iii-iv, 1-78. 

*AnnemarieBrown ''The role of debridement in the healing process'' Nursing Times. net 10.10.2013

*בלקסיקון רפואי
לפי ;*Gale Encyclopedia of Medicine*. Copyright 2008 The Gale Grop, Inc
*Mosby's Medical Dictionary*, 8th edition. © 2009, Elsevier
*.R.Saadia, M.Schein ''Débridement of gunshot wounds: semantics and surgery'' World J Surg Sep 2000; 24(9):1146-9
*Guthrie, J.C.Clasper ''Historical origins and current concepts of wound debridement''J R Army Med Corps. 2011 Jun;157(2):130-2

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טיפולים רפואיים
לילי טיילור

**לילי טיילור** (באנגלית: **Lili Taylor**; נולדה ב-20 בפברואר 1967) היא שחקנית אמריקאית.

## ראשית חייה
לילי טיילור נולדה בגלנקו במדינת אילינוי שבארצות הברית למרי וג'ורג'. יש לה 5 אחים ואחיות. היא התחנכה בבית הספר התיכון ניו טרייר בוויטיקה שבאילינוי וסיימה את לימודיה בשנת 1985.

## קריירה
בשנת 1988, החלה את הקריירה הקולנועית שלה כאשר שיחקה בסרט הפולחן "מיסטיק פיצה" לצידה של ג'וליה רוברטס.
מאז השתתפה בסרטים, הצגות וסדרות טלוויזיה. בשנת 1996, שיחקה בסרט "כופר" בכיכובו של מל גיבסון. ב-1998, שיחקה ב"תיקים באפלה".

בשנת 2001, שיחקה במיני סדרה "אנה פרנק: הסיפור המלא".
בין השנים 2002–2005, שיחקה את דמותה של ליסה קימל פישר בסדרה "עמוק באדמה".
בשנת 2005 זכתה בפסטיבל הסרטים הבינלאומי בקופנהגן בפרס השחקנית הטובה ביותר עבור משחקה בסרט "Factotum".
בשנת 2009, שיחקה בסרטים "אויבי הציבור" ו"רחובות ברוקלין". ב-2010, התארחה בפרק בסדרה "האישה הטובה".

בשנת 2013, שיחקה בסרט האימה "לזמן את הרוע" ובסרט הדרמה "קשרי דם". בשנת 2014, התארחה בפרק בסדרה "גות'האם". בין השנים 2015–2017, שיחקה בסדרה "פשע אמריקאי". וב-2015, התארחה בשני פרקים בסדרה "חוק וסדר: מדור מיוחד".

בשנת 2022 החלה לככב בתפקיד הראשי בסדרת המסתורין "המרעה המערבי" מבית פריים וידאו בדמותה של ססיליה אבוט, אשתו של ג'וש ברולין. ב-2023, שיחקה במיני סדרה "מצוד".

במאי 2025 הוכרז כי טיילור לוהקה לתפקיד מאגס בסרט "משחקי הרעב: זריחה על האסיף".

## חיים אישיים
במאי 1997 נעצר מייקל רפפורט על הטרדת טיילור, שהייתה חברתו לשעבר. הוא הודה באשמה וקיבל צו הרחקה ממנה והיה מחויב ללכת לטיפול.

בשנת 2009, נישאה לסופר ניק פלין. לזוג בת שנולדה ב-2008.

## פילמוגרפיה

### טלוויזיה
* תיקים באפילה (1998)
* בית האימה (1999)
* אנה פרנק (מיני-סדרה, 2001)
* סיקור קטלני (2000–2001)
* עמוק באדמה (2001–2003)
* מצב נפשי (2007)
* כמעט אנושי (2013–2014)
* המלוק גרוב (2013–2014)
* חדרים אפלים (2019)
* פרי מייסון (2020)
* המרעה המערבי (2022)
* מצוד (2024)

## קישורים חיצוניים

* 

* ריאיון עם לילי טיילור

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת דה פול
קטגוריה:בוגרי אוניברסיטת דה פול
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
גיא לוי

**גיא לוי** (נולד ב-8 בספטמבר 1966) הוא כדורגלן עבר ישראלי וכיום מאמן ופרשן.

## קריירה
לוי התחיל את הקריירה המקצועית בתור שחקן הפועל פתח תקווה והפך ב-1994 למאמנה של הקבוצה. לאחר מכן אימן גם את הפועל בית שאן, ובין 1997 ל-2000 אימן את הפועל צפרירים חולון. בשנת 2000 החל לאמן את הפועל חיפה. בעונתו הראשונה כמאמן הגיעה הקבוצה למקום השלישי, אולם בעונה הבאה רוב השלד שהרכיב את הקבוצה בעונות השיא שוחרר בשל קשיים כלכליים של הבעלים רובי שפירא ששם קץ לחייו באמצע העונה, והקבוצה נשרה לליגה הלאומית. לאחר מכן אימן תקופות קצרות את הפועל כפר סבא ובני יהודה תל אביב.

בשנת 2004 מונה כמאמן הנבחרת הצעירה של ישראל, אותה הוביל לראשונה בתולדותיה לאליפות אירופה בכדורגל עד גיל 21, שם התמודדה ללא הצלחה מול 7 הנבחרות הטובות באירופה.

ב-28 במאי 2008 חתם לוי לשלוש שנים בהפועל באר שבע. למרות עונה מוצלחת שכללה זכייה בגביע הטוטו של הליגה הלאומית ועלייה לליגת העל, עזב את הקבוצה בסיומה. לקראת עונת 2010/2011 מונה לוי למאמן הפועל רמת השרון לאחר שלא אימן אף קבוצה בעונה הקודמת. לאחר שני מחזורי ליגה בלבד התפטר לוי בשל סכסוך חריף עם הנהלת הקבוצה, ולאחר מכן אימן לתקופה קצרה את קבוצת אפולון לימסול מליגת העל הקפריסאית. באוקטובר 2011 מונה שוב למאמן הפועל באר שבע, ובתום העונה עזב את הקבוצה.

ב-14 באוקטובר 2013 חתם לוי לעונה אחת בהפועל רמת גן מהליגה הלאומית. ב-25 בפברואר 2014 פוטר מתפקידו. ב-18 ביוני 2014 חתם לעונה אחת בבני סכנין כמחליפו של מרקו בלבול. ב-5 בדצמבר פוטר מתפקידו. ב-28 בינואר 2015 מונה לוי למאמן בית"ר ירושלים עד לתום העונה. במשחקו הראשון בקבוצה השיג ניצחון 1:3 מול עירוני קריית שמונה באצטדיון טדי, במסגרת המחזור ה-20 של ליגת העל. בתום העונה, לאחר חילוקי דעות כספיים עם בעלי הקבוצה אלי טביב, עזב את המועדון.

ב-5 בנובמבר 2015 חתם לוי עד תום העונה בהפועל תל אביב. הקבוצה מיעטה לכבוש ולצבור נקודות ובעלי המועדון אמיר כבירי מינה את אלי גוטמן למנהל הספורטיבי של המועדון. לוי הצהיר כי יסכים לשמש מאמן תחת גוטמן לאחר שהוצגה לו חלוקת הסמכויות בין השניים וגם גוטמן עצמו טען כי הוא מעדיף שלוי יישאר בעמדת המאמן, אך לאחר שבועיים שבהם המשיכה הקבוצה להציג יכולת לא משכנעת פוטר לוי מהמועדון.

בשנת 2017 שימש כמנהל המקצועי של מחלקת הנוער ובית הספר לכדורגל של מכבי שעריים. ב-18 בספטמבר 2017 מונה למאמן הפועל רעננה.

ב-15 באוקטובר 2017 פוטר לוי מהפועל רעננה אחרי 3 משחקים בלבד, בהם הפסידה הקבוצה את שלושתם ונותרה במקום האחרון עם נקודה אחת בלבד לאחר 7 מחזורים בעונה.

## חיים אישיים
לוי הוא בנו של גברי לוי, יו"ר ההתאחדות לכדורגל בישראל לשעבר, ובן דודו של השחקן יהודה לוי.

## קישורים חיצוניים

* עמוד השחקן באתר מוזיאון הפועל פתח תקווה

## הערות שוליים

קטגוריה:מגני כדורגל ישראלים
קטגוריה:כדורגלני הפועל פתח תקווה
קטגוריה:כדורגלני מכבי פתח תקווה
קטגוריה:מאמני כדורגל ישראלים
קטגוריה:מאמני הפועל פתח תקווה
קטגוריה:מאמני הפועל בית שאן
קטגוריה:מאמני צפרירים חולון
קטגוריה:מאמני הפועל חיפה
קטגוריה:מאמני הפועל כפר סבא
קטגוריה:מאמני בני יהודה תל אביב
קטגוריה:מאמני הפועל באר שבע
קטגוריה:מאמני הפועל רמת השרון
קטגוריה:מאמני הפועל רמת גן
קטגוריה:מאמני בני סכנין
קטגוריה:מאמני בית"ר ירושלים
קטגוריה:מאמני הפועל תל אביב
קטגוריה:מאמני הפועל רעננה
קטגוריה:פרשני כדורגל ישראלים
קטגוריה:סגל ערוץ הספורט
קטגוריה:פתח תקווה: כדורגלנים
קטגוריה:ישראלים שנולדו ב-1966
בן פוסטר

**בנג'מין אנטוני "בן" פוסטר** (באנגלית: **Benjamin Anthony "Ben" Foster**; נולד ב-3 באפריל 1983) הוא כדורגלן עבר אנגלי ששיחק בעמדת השוער.

## קריירה
פוסטר התחיל את הקריירה שלו בראסינג וארוויק, קבוצה אלמונית בליגה נמוכה באנגליה וכבר אז סומן כשחקן מבטיח. בשנים 2001–2005 שיחק בתפקיד השוער השני בקבוצת סטוק סיטי ששיחקה אז בליגת המשנה באנגליה. הוא נפצע ברצועות הברך ביוני 2003 כששיחק טניס, ופציעה זו השביתה אותו לשישה חודשים. לאחר מכן הושאל למספר קבוצות משנה בזו אחר זו.

פוסטר התגלה על ידי מנג'ר מנצ'סטר יונייטד, אלכס פרגוסון, שבא לראות את בנו דארן משחק. פוסטר ששיחק ברקסהאם, שיחק בגמר גביע ה-LDV ב-2005 בו זכתה קבוצתו בסופו של דבר. מנצ'סטר ניסתה להחליף את שוערה פטר שמייכל, ופרגוסון החליט להחתים את פוסטר תמורת מיליון פאונד.

פוסטר הצטרף למנצ'סטר יונייטד ב-19 ביולי 2005 ומתחילת עונת 2005/2006 הושאל לווטפורד. מנג'ר ווטפורד, אדריאן בות'רויד, טען ש"הוא יותר טוב מהשוער של מנצ'סטר כיום, אדווין ואן דר סאר", והאמין שהוא "הולך להיות השוער הטוב בעולם". גם לדעת פרגוסון יירש פוסטר בעתיד את מקומו של ואן דר סאר בשער היונייטד ואפילו יחליף את פול רובינסון בשער נבחרת אנגליה.

לפוסטר הייתה עונה מרשימה במדי ווטפורד, כשקיבל ביקורות טובות מאוד ממאמנים יריבים. בעיטות השוער הארוכות שלו סייעו בעיקר לחלוצים מרלון קינג ודריוס הנדרסון, והשאיר אותם לפעמים לבד מול שוער. הוא עזר לווטפורד לעלות לפרמייר ליג כשניצחה 0–3 את לידס יונייטד בגמר הפלייאוף של הצ'מפיונשיפ.

ב-10 באוגוסט 2006 חתם על חוזה השאלה חדש למשך כל עונת 2006/2007 לווטפורד, לאחד שמנצ'סטר יונייטד החתימה את השוער הפולני, תומאש קושצ'אק.

ב-1 במרץ 2009 עמד פוסטר בשערה של מנצ'סטר יונייטד בגמר גביע הליגה האנגלית מול טוטנהאם הוטספר והצטיין בבעיטות ההכרעה שנגמרו בתוצאה 1–4 למנצ'סטר ובזכייתה בגביע.

בקיץ 2010 חתם בברמינגהאם סיטי תמורת שישה מיליון ליש"ט עונה לאחר מכן הושאל לווסט ברומיץ' אלביון. בתום תקופת ההשאלה נרכש על ידי וסט ברומיץ' אלביון. ב-5 ביולי 2018 חזר לווטפורד וחתם לשנתיים.

ב-15 בספטמבר 2022 הודיע פוסטר על פרישה מכדורגל לאחר שדחה את הצעתה של ניוקאסל יונייטד. ב-23 במרץ 2023 חזר מפרישה וחתם על חוזה קצר טווח ברקסהאם מהנשיונל ליג במטרה להחליף את שוערה הפצוע של הקבוצה, רוב לייטון. הוא ערך את הופעת הבכורה של מול יורק סיטי שהסתיים בניצחון בתוצאה 0–3. ב-10 באפריל הדף בעיטת עונשין במשחק מול נוטס קאונטי שהסתיים בניצחון בתוצאה 2–3 ופתח פער של שלוש נקודות בראשות הטבלה לזכותה של רקסהאם. ב-22 באפריל הבטיחה רקסהאם את העפלתה לפוטבול ליג השנייה ואת אליפות הנשיונל ליג לאחר ניצחון 1–3 על בורהאם ווד. ב-9 ביוני חתם על חוזה חדש ברקסהאם לשנה אחת, אך ב-20 באוגוסט, לאחר תיקו 5-5 במשחק מול סווינדון טאון וספיגת 13 שערים בארבעת משחקי הליגה הראשונים, הודיע שנית על פרישה מכדורגל בנימוק שאינו מרגיש שיכולתו העונה תואמת את הרמה הדרושה להצלחת הקבוצה.

## תארים
; רקסהאם
* פרס הפוטבול ליג: 

; מנצ'סטר יונייטד
* גביע הליגה האנגלית: , 

; בירמינגהאם סיטי
* גביע הליגה האנגלית: 

## קישורים חיצוניים

* נער פוסטר: ביונייטד מחפשים שוער חדש באתר ONE, מיום 25 באוקטובר 2009

## הערות שוליים

קטגוריה:שוערי כדורגל אנגלים
קטגוריה:כדורגלני סטוק סיטי
קטגוריה:כדורגלני בריסטול סיטי
קטגוריה:כדורגלני רקסהאם
קטגוריה:כדורגלני מנצ'סטר יונייטד
קטגוריה:כדורגלני ווטפורד
קטגוריה:כדורגלני ברמינגהאם סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני מונדיאל 2014
קטגוריה:אנגלים שנולדו ב-1983
הטרודונטאים

**הטרודונטאים** (שם מדעי: **Heterodontiformes**) או **כרישי ראש-שור** הם סדרה קטנה של דגי סחוס מקבוצת הטרודונטים, שבה משפחה אחת, **הטרודונטיים**, בת 8–9 מינים. דמויי כריש אלה חיים בדרך כלל על ריפים סלעיים, מחורצים וסדוקים. עד כה נמצאו רק במזרח ומערב האוקיינוס השקט ובמערב האוקיינוס ההודי. בדרך כלל הם אוכלים חסרי חוליות.

## מיון
* סדרה **הטרודונטאים** (Heterodontiformes)
** משפחה **הטרודונטיים** (Heterodontidae)
*** סוג **כריש ראש שור** (*Heterodontus*)
**** מין כריש מקרין (*Heterodontus francisci*)
**** מין כריש ראש-שור מצויץ (*Heterodontus galeatus*)
**** מין כריש ראש-שור יפני (*Heterodontus japonicus*)
**** מין כריש מקרין מקסיקני (*Heterodontus mexicanus*)
**** מין כריש ראש-שור אומני (*Heterodontus omanensis*)
**** מין כריש מפרץ ג'קסון (*Heterodontus portusjacksoni*)
**** מין כריש ראש-שור גלאפגוס (*Heterodontus quoyi*)
**** מין כריש ראש-שור לבן נקוד (*Heterodontus ramalheira*)
**** מין כריש ראש-שור הזברה (*Heterodontus zebra*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:בעלי חיים שתוארו ב-1816
קטיף (חקלאות)

250px|ממוזער|שמאל|קטיף תפוזים בפתח תקווה
**קָטִיף** הוא מושג חקלאי המתייחס לעונה שבה נאספים פירות בבשלותם או פרחים לשיווק, כמו גם לעצם פעולת האיסוף שלהם. 
כל שמות הקטיף מצוינים בתורה. לתיאור קטיף של חלק מפירות משבעת המינים,  קיימים בשפה העברית מושגים הייחודיים להם:
* קציר – לקטיף תבואה, ובעיקר חיטה ושעורה,
*בציר – לקטיף ענבים,
* מסיק – לקטיף זיתים,
* גדיד – לקטיף תמרים,
* ארייה – לקטיף תאנים.
לפעולת הקטיף בכל שאר הפירות אין מושג ייחודי, ומתארים אותה במושג הכללי "קטיף".

## קישורים חיצוניים

* תמר קציר (כץ), אסיף לחג, באתר האקדמיה ללשון העברית, 10 באוקטובר 2011
* 

קטגוריה:פעולות חקלאיות
210-219 לפנה"ס

**שימו לב: ערך זה מכיל אירועים מן השנים 219–210 לפנה"ס**

## אירועים בולטים בעולם
[שמאל|ממוזער|150px|210 לפנה"ס: [צבא הטרקוטה, צבא עשוי טרקוטה המורכב מיותר מ-7,000 דמויות חיילים בגודל טבעי, נקברו יחד עם הקיסר הראשון בשושלת צ'ין]]
* 219 לפנה"ס – המלחמה האילירית השנייה מסתיימת בניצחון רומי, ושליט איליריה דמטריוס מפארוס נמלט לחצרו של פיליפוס החמישי.
* 218 לפנה"ס – המלחמה הפונית השנייה פורצת בין הרפובליקה הרומית וקרתגו, בעקבות פרשת סגונטום.
* 217 לפנה"ס – קרב רפיח – תלמי הרביעי מלך מצרים התלמיית מביס את צבא אנטיוכוס השלישי שליט הממלכה הסלאוקית.
* 217 לפנה"ס – קרב טראסימנוס – המצביא הקרתגי חניבעל מביס הרומאים בקרב הנחשב לאחד המארבים הגדולים והמוצלחים בהיסטוריה הצבאית.
* 217 לפנה"ס – מלחמת בעלות הברית מסתיימת בחתימה על 'שלום נאופקטוס' בין פיליפוס החמישי מלך מוקדון והליגה האיטולית.
* 216 לפנה"ס – קרב קאנאי מסתיים בניצחונו המוחץ של חניבעל על כוחות הרפובליקה הרומית.
* 216 לפנה"ס – אנטיוכוס השלישי, שליט הממלכה הסלאוקית, מתחיל במערכה צבאית נגד בן דודו המורד אכאוס, שהכריז על עצמו מלך אסיה הקטנה.
* 214 לפנה"ס – המלחמה המוקדונית הראשונה פורצת בין הרפובליקה הרומית לממלכת מוקדון.
*212 לפנה"ס – סירקוסאי, הגדולה והחשובה בערי סיציליה, נכבשת על ידי הרומאים לאחר מצור של כשנתיים.
*211 לפנה"ס – קרב באיטיס מסתיים בהשמדת הצבא הרומי בספרד ומותם מצביאיו בידי הקרתגים.
* 210 לפנה"ס – צבא הטרקוטה, המורכב מיותר מ-7,000 דמויות חיילים בגודל טבעי עשויים טרקוטה, נקבר יחד עם הקיסר הראשון בשושלת צ'ין.

## נולדו
* 215 לפנה"ס – אנטיוכוס הרביעי אפיפאנס, המלך הסלאוקי שהטיל על היהודים גזירות שמד והביא לפרוץ מרד החשמונאים.
*214 לפנה"ס – קרנאדס, פילוסוף יווני.
* 212 לפנה"ס – פרסאוס, אחרון מלכי מקדון מהשושלת האטיגונית.

## נפטרו
ממוזער|180px|"ארכימדס מהורהר", ציור של דומניקו פטי
* 219 לפנה"ס – קלאומנס השלישי, אחרון המלכים הספרטנים החזקים. המלחמה הקלאומנית קרויה על שמו.
*217 לפנה"ס – גאיוס פלאמיניוס נפוס, קונסול רומי שנהרג בקרב טראסימני.
* 216 לפנה"ס – לוקיוס אמיליוס פאולוס, קונסול רומי שנהרג בקרב קאנאי.
* 215 לפנה"ס – היירון השני שליט סירקוסאי שבסיציליה.
*214 לפנה"ס – דמטריוס מפארוס, מדינאי יווני ששלט באיליריה עד שהובס במלחמה האילירית השנייה.
*213 לפנה"ס – אראטוס מסיקיון, מדינאי יווני שהנהיג את הליגה האכאית במשך 23 שנים.
* 212 לפנה"ס – ארכימדס, אחד המדענים החשובים של העת העתיקה. נהרג במהלך המצור הרומי על סירקוסאי.
* 211 לפנה"ס – גנאיוס קורנליוס סקיפיו קאלבוס, קונסול רומי שנהרג בספרד בקרב באיטיס.
*211 לפנה"ס – פובליוס קורנליוס סקיפיו, קונסול רומי שנהרג בספרד בקרב באיטיס.
*210 לפנה"ס – טיבריוס סמפרוניוס לונגוס, קונסול ומצביא רומאי במהלך המלחמה הפונית השנייה.

## קישורים חיצוניים

*
קטגוריה:המאה ה-3 לפנה"ס לפי שנים
220-229 לפנה"ס

**שימו לב: ערך זה מכיל אירועים מן השנים 229 – 220 לפנה"ס**

## אירועים בולטים בעולם
* צ'ין שְה-חְוַאנְג, הקיסר הראשון של שושלת צ'ין מאחד את לראשונה את סין תחת שלטון אחד.
* 228 לפנה"ס – רעידת אדמה גדולה ברודוס הורסת את הקולוסוס מרודוס.
* 227 לפנה"ס – גאיוס פלאמיניוס מונה למושל הרומי של סיקיליה.
* 222 לפנה"ס – גנאיוס קורנליוס סקיפיו קאלבוס נבחר לקונסול.
*222 לפנה"ס – קרב סלאסיה, הסתיים בתבוסה בספרטנית וסיים את המלחמה הקלאומנית.

## נולדו
* 229 לפנה"ס – לוקיוס אמיליוס פאולוס מקדוניקוס, קונסול רומי.
* 229 לפנה"ס – טיטוס קווינקטיוס פלמינינוס, מצביא רומאי שהוביל לניצחון המלחמה המוקדונית השנייה.

## נפטרו
* 228 לפנה"ס – חמלקרת ברקה, מדינאי ומצביא קרתגי, אביו של חניבעל (נולד ב-275 לפנה"ס) 
* 221 לפנה"ס – עזרובעל (חתן חמלקרת ברקה), מצביא קרתגי. חתנו של חמלקרת ברקה, וגיסו של חניבעל (נולד ב-270 לפנה"ס)

## קישורים חיצוניים

*
קטגוריה:המאה ה-3 לפנה"ס לפי שנים
230-239 לפנה"ס

**שימו לב: ערך זה מכיל אירועים מן השנים 239 - 230 לפנה"ס**

## אירועים בולטים בעולם
* 238 לפנה"ס - נכתב צו קנופוס
* 237 לפנה"ס - מלחמת שכירי החרב מסתיימת בניצחון קרתגי.
* 236 לפנה"ס - ארטוסתנס מונה על ידי תלמי השלישי למנהל הספרייה הגדולה של אלכסנדריה.
* 234 לפנה"ס - קורסיקה, סרדיניה וליגוריה מנסים למרוד בחוסר הצלחה נגד האימפריה הרומית.

## נולדו
* 238 לפנה"ס - פיליפוס החמישי, מלך מוקדון
* 237 לפנה"ס - גאיוס קלאודיוס נרו, מגיסטראט רומאי שפיקד על הכוחות הרומאיים בקרב מטאורוס, קרב מכריע במלחמה הפונית השנייה.
* 236 לפנה"ס - פובליוס קורנליוס סקיפיו אפריקנוס מצביא רומאי שהביא לסיום המלחמה הפונית השנייה.
* 234 לפנה"ס - מרקוס פורקיוס קאטו קנסוריוס פוליטיקאי רומאי שכונה "קאטו הזקן".

## נפטרו
* 239 לפנה"ס - אנטיגונוס השני גונאטס, מלך מוקדון
* 238 לפנה"ס - שו'ן קואנג, פילוסוף סיני.
* 233 לפנה"ס - חאן פיי דזה, נחשב כגדול הפילוסופים הלגליסטים.
* 232 לפנה"ס - אשוקה, המלך השלישי בשושלת מאוריה (השושלת משלה בהודו ואפגניסטן).
* 232 לפנה"ס - קלאנתס, פילוסוף סטואי יווני.
* 230 לפנה"ס - אריסטרכוס מסמוס אסטרונום ומתמטיקאי יווני (נולד ב-310 לפנה"ס).

## קישורים חיצוניים

*
קטגוריה:המאה ה-3 לפנה"ס לפי שנים
מיכאיל יבסטאפייב

[שמאל|ממוזער|200px|[תפילה בצ'צ'ניה. צילום של יבסטאפייב]]
[ממוזער|שמאל|הסופר [אלכסנדר סולז'ניצין בדרכו למסע ברחבי רוסיה, צילום של יבסטאייב מ-1994]]
**מיכאיל אלכסנדרוביץ' יבְסטָאפְיֵיב** (ברוסית: **Михаил Александрович Евстафьев**; נולד ב-1963 במוסקבה) הוא צייר, צלם וסופר רוסי.

## ביוגרפיה
יבסטאייב החל לעסוק בציור ובצילום בגיל צעיר. אמו, סבתו וסבא-רבא שלו, כולם פסלים, עודדו אותו למצוא סגנון משלו באמנות, אך הוא פנה לכיוון שונה, למד עיתונאות בינלאומית באוניברסיטת מוסקבה והחל לעבוד בסוכנות הידיעות הממשלתית טא"ס. 

בשלהי שנות השמונים התנדב לשירות בצבא ברית המועצות, שנלחם באפגניסטן. הוא שירת שנתיים והיה עד לקרבות רבים במלחמת אפגניסטן וכן לנסיגת הצבא הסובייטי ב-1989. מאוחר יותר פרסם רומן בשם "שני צעדים מגן עדן", העוסק בפלישה הסובייטית לאפגניסטן.

בשנות התשעים עבד כצלם עיתונות עבור סוכנויות ידיעות שונות, וסיקר מטעמן את התפרקות ברית המועצות, ומספר רב של סכסוכים ומלחמות, בין היתר בבוסניה-הרצגובינה, גאורגיה, נגורנו קרבאך, טרנסניסטריה וצ'צ'ניה. לצד זה סיקר גם את ההתרחשויות הפוליטיות בקרמלין.

מתגורר כיום בווינה.

## ראו גם
* צילום עיתונות
* צילום מלחמה

## קישורים חיצוניים
 
* 

קטגוריה:ציירים רוסים
קטגוריה:צלמים רוסים
קטגוריה:סופרים רוסים
קטגוריה:צלמי מלחמה סובייטים
קטגוריה:צלמי עיתונות סובייטים
קטגוריה:מלחמת אפגניסטן (ברית המועצות): אישים
קטגוריה:רוסים שנולדו ב-1963
ביוביו

נהר ה**בִּיוֹבִּיוֹ** (בספרדית: Biobío; בתצורות מוקדמות יותר נכתב גם כ- Bío-Bío וכ- Bío Bío) הוא הנהר השני בגודלו בצ'ילה. מקורו באגמי איקלמה (Icalma) וגייטואה (Galletué) שבהרי האנדים והוא זורם לאורך כ-380 קילומטרים עד למפרץ אראוקו (Arauco) ונשפך לאוקיינוס השקט.

נהר הביוביו היה קו הגבול המסורתי בין השטח שהיה בהשפעת ממלכת צ'ילה (היחידה המנהלתית באזור תחת שלטון האימפריה הספרדית) מצפון ובני המפוצ'ה מדרום. השטח שמדרום לנהר לא היה חלק מהמדינה הצ'יליאנית עד לשנות ה-80 של המאה ה-19, עם השלמת המערכות לכיבוש אראוקניה.

בתחילת שנות ה-80 של המאה ה-20 התפרסם הנהר כאחד מאתרי המים לבנים הטובים ביותר לספורט הרפטינג, במסלול אשר נמשך שבעה ימים. אנדסה (Endesa), חברת החשמל הצ'יליאנית באותם הימים, הקימה את סכר פנגה (Pangue), על אף מחאות נמרצות מטעם שוחרי איכות הסביבה, אשר הביא לאבדן מסלול השיט המפורסם, כמו גם למיקום מחדש של בני הפאונצ'ה (Pehuenche), שהתגוררו באזור מאות בשנים.

## קישורים חיצוניים

* 

קטגוריה:צ'ילה: נהרות
קטגוריה:אראוקניה
קטגוריה:מחוז ביוביו